CELEX: 52012DP0204
Language: el
Date: 2012-05-10 00:00:00
Title: Εξέταση σε επιτροπή γραπτών ερωτήσεων στις οποίες δεν δόθηκε απάντηση (ερμηνεία του άρθρου 117 παράγραφος 3 του Κανονισμού) Απόφαση του Ευρωπαϊκού Κοινοβουλίου της 10ης Μαΐου 2012 σχετικά με την εξέταση σε επιτροπή γραπτών ερωτήσεων στις οποίες δεν δόθηκε απάντηση (ερμηνεία του άρθρου 117 παράγραφος 3 του Κανονισμού)

10.9.2013   
            
            
               HU
            
            
               Επίσημη Εφημερίδα της Ευρωπαϊκής Ένωσης
            
            
               CE 261/50
            
         Πέμπτη 10 Μαΐου 2012Εξέταση σε επιτροπή γραπτών ερωτήσεων στις οποίες δεν δόθηκε απάντηση (ερμηνεία του άρθρου 117 παράγραφος 3 του Κανονισμού)
   P7_TA(2012)0204
   Απόφαση του Ευρωπαϊκού Κοινοβουλίου της 10ης Μαΐου 2012 σχετικά με την εξέταση σε επιτροπή γραπτών ερωτήσεων στις οποίες δεν δόθηκε απάντηση (ερμηνεία του άρθρου 117 παράγραφος 3 του Κανονισμού)
   2013/C 261 E/10
   
      Το Ευρωπαϊκό Κοινοβούλιο,
   
               —
            
            
               έχοντας υπόψη την από 27ης Απριλίου 2012 επιστολή του Προέδρου της Επιτροπής Συνταγματικών Θεμάτων,
            
         
               —
            
            
               έχοντας υπόψη το άρθρο 211 του Κανονισμού του,
            
         
               1.
            
            
               αποφασίζει να προσθέσει την κατωτέρω ερμηνεία στο άρθρο 117 παράγραφος 3:
               «Ο πρόεδρος κοινοβουλευτικής επιτροπής, ως έχων την εξουσία να συγκαλεί συνεδρίαση αυτής, όπως ορίζεται από το άρθρο 193 παράγραφος 1, και αποσκοπώντας στην καλή οργάνωση των εργασιών, είναι αρμόδιος να αποφασίζει για το σχέδιο ημερήσιας διάταξης της συνεδρίασης που συγκαλεί. Το προνόμιο αυτό δεν θέτει υπό αμφισβήτηση την υποχρέωση που έχει, βάσει του άρθρου 117 παράγραφος 3, να εγγράφει γραπτή ερώτηση, μετά από αίτηση του συντάκτη της, στην ημερήσια διάταξη της επόμενης συνεδρίασης της επιτροπής. Ωστόσο, ο πρόεδρος διαθέτει τη διακριτική ευχέρεια να προτείνει, λαμβάνοντας υπόψη τις πολιτικές προτεραιότητες, τη σειρά των εργασιών της συνεδρίασης και τις λεπτομέρειες της διαδικασίας (για παράδειγμα διαδικασία χωρίς συζήτηση με, ενδεχομένως, έγκριση απόφασης για τη συνέχεια που πρέπει να δοθεί ή ακόμη, σύσταση για την αναβολή του σημείου σε προσεχή συνεδρίαση).»
            
         
               2.
            
            
               αναθέτει στον Πρόεδρό του να διαβιβάσει την παρούσα απόφαση, προς ενημέρωση, στο Συμβούλιο και στην Επιτροπή.